SPRÁVA 		IUVENTA 
ZO ZAHRANIČNEJ PRACOVNEJ CESTY 		Karloveská 64, SK – 842 58 Bratislava 4

1.	Účastník ZPC 

Meno a priezvisko, tituly:	Silvia Hamerlíková, Mgr.	
Znalosť cudzích jazykov:	Anglický jazyk, ruský jazyk	

2.	Zahraničná pracovná cesta

Štát / mesto:	Malta, Rabat	
Názov a adresa 
prijímajúcej organizácie:	Archbischop´s seminary, Rabat, Malta	
Účel cesty:	Účasť na pracovnom stretnutí RAY siete	
Spôsob financovania 
(kto hradí cestovné, pobytové náklady, iné výdavky):	Ubytovacie náklady, stravu, cestovné náklady a vreckové hradila IUVENTA.	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
	Celého programu sa zúčastnili zástupcovia krajín spolupracujúcich v rámci RAY siete                                  (z každej krajiny zástupca Národnej agentúry a zástupca výskumného partnera). Celkový počet účastníkov bol 61  . 	
26.04.2016	Predstavenie účastníkov stretnutia
Predstavenie agendy stretnutia, programu 
Prezentácia Aktivít v rámci siete od posledného stretnutia vo Viedne v máji 2015
RAY monitoring – štandardný výskum
-prezentácia aktuálneho stavu výskumu, návrh plánu na rok 2016/17 a predbežne na 2017/18
- diskusia v skupinách
- prezentácia v pléne, zhrnutie	
27.4.2016	RAY prezentácia aktuálneho stavu výskumu RAY CAP a RAY LT, návrh plánu na rok 2016/17 a predbežne na 2017/18
- diskusia v skupinách
- dlhodobý vplyv E+ /YiA na občiansku angažovanosť a participáciu  
Prezentácia výstupov z pracovných skupín v pléne
Erasmus + a mid-term správa
Komunikačná stratégia siete RAY
Voľba zástupcov –predsedov za NA a za výskumníkov	
28.4.2016	Plánovanie aktivít RAY na rok 2016/2017 a 2017/2018
Ukončenie stretnutia siete RAY   	

4.	Stručný priebeh rokovaní

Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
25.04.2016	Neformálne stretnutie s predstaviteľmi  RAY  siete a NA Rakúska, predstavenie sa, oznámenie o personálnej zmene na úrovni NA Slovenska
	
26.04.2016	Oficiálne otvorenie stretnutia siete RAY. Privítanie účastníkov a predstavenie fungovania siete RAY od začiatku ( od roku 2008, 5 partnerských krajín) až po súčasnosť. Sieť RAY prešla postupným vývojom a rozšírením, v súčasnej dobe je zapojených 29 krajín a  31 partnerských NA.  Nasledovala prezentácia Marca Frimbergera z NA Rakúska o aktivitách siete RAY za obdobie od stretnutia v máji 2015 vo Viedni. Následne vystúpil  Ondřej Bárta výskumník z ČR a poskytol zhrnutie a najnovšie informácie o výskumoch prebiehajúcich v rámci siete RAY. Následne boli prezentované  návrhy siete RAY na ďalšie možnosti spolupráce na rok 2016/17.
1.	Pre získanie reprezentatívnej  vzorky pri výskumoch RAY – pracovná skupina RAY štandardný výskum ( RAY MON) navrhla vytvorenie „modelovej databázy“ . Návrh bol predbežne predložený národným agentúram, spolu s predstavením metodiky.  Štúdia bude mať za cieľ získať 100% návratnosť dotazníkov reprezentatívnej vzorky projektov. Takýto prístup si vyžiada úzku spoluprácu NA s projektovými lídrami vybraných projektov, ktorí zabezpečia vyplnenie dotazníkov všetkými účastníkmi. 
2.	S cieľom získať možnosti lepšie analyzovať rozdiely vo výstupoch rôznych krajín, bolo navrhnuté  vypracovanie štúdie, ktorá by bola zameraná na špecifiká jednotlivých krajín.
Uvedené je možné realizovať aj využitím už existujúcich dát.
3.	Ďalšie možnosti využitia zozbieraných dát za predchádzajúce obdobie. Návrhy na rôzne druhy štúdií, napr. možno malých komparatívnych štúdií  ( V4 a pod.) prípadne vypracovanie štúdie na nejakú konkrétnu tému ( napr. inklúzia a pod)
Návrhy boli predmetom diskusií počas trvania celého stretnutia pracovnej skupiny RAY siete. NA boli vyzvané, aby tieto návrhy zvážili, prediskutovali vo svojich agentúrach. Návrhy budú naďalej komunikované.
Pracovné stretnutie pokračovalo prezentáciou  súčasného stavu štandardného výskumu  ( RAY Monitoring), návrhom  plánu aktivít na rok 2016/17 a priebežne aj na rok 2017/18. Nasledovala diskusia v menších skupinách na okruh otázok : skúsenosti NA so zberom dát, možnosti ďalšieho využitia zozbieraných dát z predchádzajúcich rokov. V skupine so zástupcami krajín Švédska, Fínska, Luxemburska, Nórska, Francúzska a Portugalska sme diskutovali na témy: skúsenosti so zberom dát, problémy s prekladom dotazníka, rôzne špecifiká a druhy problémov, ktoré sa pri spracovávaní dát vyskytli. Potom boli témy, ktoré rezonovali v skupinových diskusiách prednesené v pléne a následne diskutované. 	

	
27.4.2016	Na začiatku druhého dňa pracovného stretnutia siete RAY boli prezentované dva ďalšie výskumy okrem štandardného výskumu, ktoré sa v rámci siete RAY realizujú. 
Najskôr bol prezentovaný  výskum RAY CAP, ktorý je kvalitatívnym výskumom zameraným na zisťovanie rozvoja kompetencií a budovanie kapacít. Cieľom  RAY CAP je:
1.	skúmať rozvoj kompetencií pracovníkov s mládežou  a  mladých lídrov prostredníctvom ich účasti na tréningových aktivitách v mládežníckej oblasti, so zameraním na E+/YiA ( TCA)
2.	skúmať ako sú výsledky z takýchto aktivít transformované do praxe
3.	skúmať dlhodobý systémový vplyv  tréningov a podporných aktivít na organizácie, ktoré sú zapojené do E+/YiA  
V rámci RAY CAP sa realizuje kvalitatívny výskum  v troch modeloch. Hlavná štúdia je realizovaná prostredníctvom interviews pred a po realizovanom tréningu / podpornej aktivite. Do výskumu je zapojených 17 krajín. V rámci prezentácie bol predstavený aj plán aktivít týkajúcich sa výskumu RAY CAP na rok 2016/2017 a 2017/2018. 

Neskôr bol prezentovaný  výskum RAY LT, ktorý je výskumom zameraným na zabezpečenie dôkazov vplyvov vzdelávania v rámci projektov E+/YiA na rozvoj kompetencií, špeciálne so zameraním sa na aktívne občianstvo a na aktívnu účasť v rámci občianskej spoločnosti a na demokratickom a politickom živote. Cieľom RAY LT je :
1.	skúmať rozvoj kompetencií prostredníctvom neformálneho a informálneho vzdelávania v E+/YiA, so zameraním sa na participáciu a kompetencie aktívneho občianstva, v rámci mládežníckych výmen, EDS, štruktúrovaného dialógu a mobilít pracovníkov s mládežou
2.	skúmať dlhodobé vplyvy so zameraním sa na participáciu a aktívne občianstvo ako aj na vzdelávacie a profesionálne dráhy 
V rámci RAY LT sa realizuje výskum v dvoch modeloch, využívajú sa metódy kvalitatívneho aj kvantitatívneho výskumu (on-line dotazníky, aj rozhovory). Výskum sa realizuje pred realizáciou aktivity, cca 2 mesiace po ukončení projektu, rok po ukončení projektu a 3 roky po ukončení projektu. Zároveň sa uskutočňuje výskum aj na kontrolnej skupine respondentov. Do výskumu je zapojených 12 krajín. V rámci prezentácie bol predstavený aj plán aktivít týkajúcich sa výskumu RAY LT na rok 2016/2017 a 2017/2018.
Následne sa podrobnejšie o jednotlivých výskumoch diskutovalo v dvoch skupinách. Boli sme súčasťou skupiny RAY LT, kde sme sa dozvedeli detailnejšie informácie ohľadom štúdií. Oba výskumy si vyžadujú zapojenie NA v oveľa väčšej miere ako samotný štandardný výskum.

Poobede vystúpil riaditeľ NA Nemecka Hans Georg  s prezentáciou  na tému Mid- term evaluation a možnosti využitia dát a údajov zistených v rámci výskumov RAY. V pléne nasledovala diskusia. Záverom bolo dohodnuté, že budú identifikované otázky v Mid- term evaluation, pri ktorých je možné využiť dáta a informácie, ktoré sú k dispozícii z doterajších výskumov RAY siete.

Ďalším bodom programu, ktorým sa účastníci zaoberali bola komunikačná stratégia RAY siete.  Účastníci pracovali v malých teamoch, kde si sumarizovali konkrétne návrhy na PR aktivity RAY siete. Návrhy boli odovzdané koordinátorom z NA Rakúska, ktorí ich vyhodnotia a spracujú. 
	
28.4.2016	Prezentácia plánu RAY aktivít na rok 2016/2017 a 2017/2018. Voľba nových predsedov – zástupcov zamestnancov NA a výskumníkov.
•	v súčasnosti je štandardný výskum vo fáze spracovávania dát, 
•	dáta budú zaslané NA do konca mája 2016
•	NA budú zaslané aj zmluvy o spolupráci na ďalší rok 
•	následne  budú NA vypracovávať svoje národné správy a súčasne bude vypracovaná aj nadnárodná správa na základe zozbieraných dát ( zber dát bol realizovaný v dvoch vlnách a to na jeseň 2015 a jar 2016), 
•	budú naďalej prehodnocované a zvažované možnosti využitia dát zozbieraných v rokoch 2009 - 2014 
•	sieť bude pracovať v rámci menších tímov, na dobrovoľnej báze a podľa záujmu jednotlivých krajín o čiastkové a doplňujúce výskumy
•	väčší dôraz sa bude klásť na komunikačnú stratégiu, k čomu bude zriadená skupina, ktorá sa bude venovať osobitne tejto téme a stratégií

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)

Pre Národnú agentúru vyplývajú nasledujúce úlohy: dohodnúť ďalšiu spoluprácu s výskumným partnerom, ktorý zabezpečuje odbornú stránku projektu. Pripraviť koncepciu pre národnú výskumnú správu, ktorá bude výsledkom spracovania dvoch zberov dát v roku 2016. Dohodnúť sa v rámci NA na spôsobe komunikácie RAY výstupov. Šíriť informácie o RAY a výsledkoch výskumov. Prehodnotiť možnosti ďalšieho využitia už zozbieraných dát v rámci výskumov realizovaných RAY za predchádzajúce obdobia.	

6.	Prehľad prinesenej dokumentácie a miesto jej uloženia 

X:\Public\ERASMUS+\ERASMUS +\RAY\Malta meeting	

7.	Osobitne vyhodnotený očakávaný prínos ZPC 

Oboznámenie sa s agendou a so spôsobom fungovania siete RAY a zároveň oboznámenie sa so všetkými tromi prebiehajúcimi výskumami v rámci siete RAY. Získané informácie o skúsenostiach partnerov pri implementácií výskumov a pri riešení vzniknutých problémov.  Mnohé podnety pri práci v oblasti výskumu mládeže a využitia výsledkov.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)

Záverečná správa zo stretnutia bude dostupná na Internete. Najdôležitejšie a najzaujímavejšie body budú prezentované na internej porade NA.	

Súhlasím so zverejnením tejto správy na internete.

Dátum:	05.05.2016	
Správu vypracovala
(meno a priezvisko, podpis):	Mgr. Silvia Hamerlíková	
Správu schválila
(meno a priezvisko, podpis):	Mgr. Jana Ohrablová